Għeziez Familjari ta' P. Ġwann, Huti Patrijiet u l-komunita' nisranija, Ħuti u ħbieb tal-iSkene Qed nikteb dan il-messaġġ mill-bogħod, imma qed inħossni qrib taghkom. Il-lejla hemm xi ħaga li qed tgħaqqadna. Hemm tifkira qawwija li tolqot lil dawk kollha li kienu jafu lil ħuna P. Ġwann. Donnu t-tbissma t'Alla qed tixgħel lil qlubna biex nkomplu napprezzaw dak li P. Ġwann għamel magħna u fl-istess ħin nitrawmu biex nimxu fis-sbuħija u fl-isfidi tal-ħajja. Jiena u P. Richard, li bħalissa ninsabu l-Awstralja mal-aħwa tagħna l-patrijiet u l-komunitajjiet nsara li huma qed janimaw, ningħaqdu magħkom il-lejla, u minn qalbi nistqarr li nħossuna soddisfatti u kuntenti li l-familja tagħna fanġiskana kibret b'tant ħbieb, specjalment żgħażagħ li kienu ħbieb tal-PUTRI. Tinsewx, aħna qrib tagħkom. Ma' P. Ġwann li qed jitlob għalina mis-sema, għandkom ħafna ħbieb PUTRIJIET oħra. P. Ġwann meta kellimtu l-aħħar, tbissem u ċċajta magħna l-patrijiet li konna preżenti. U dan nawgura lilkom lkoll preżenti ilejla: lit- tbissima t'Alla tkun magħkom u li fil-għaqda u fil-fiduċja nkunu ta' għajnuna għal xulxin. Grazzi u l-Mulej jimliekom bis-Sliem Tiegħu.